Nr. **207**/17.06.2020

**ÎN ATENȚIA PĂRINȚILOR,**

Având în vedere Ordinul comun emis de M.S, M.E.C și M.M.P.S. publicat în Monitorul Oficial al României, partea I, Nr.510/15.06.2020 precum și nota D.G.I.P Nr. 2432 din 16.06.2020, vă atașăm spre informare și lecturare pe grupurile din care faceți parte aceste documente, iar cei interesați de depunerea cererilor pentru frecventarea grădiniței pe perioada vacanței de vară, vă rugăm **să citiți** cu maximă atenție și responsabilitate toate **prevederile și recomandările cu privire la măsurile necesare în vederea redeschiderii grădinițelor pentru prevenirea îmbolnăvirilor cu SARS-COV-2, condițiile în care se desfășoară activitatea.**

 În perioada 16.06.2020-19.06.2020, unitățile de învățământ preșcolar/educație timpurie de stat primesc cererile părinților care au avut copiii înscriși în anul școlar 2019-2020 și care doresc să beneficieze de aceste servicii în perioada vacanței de vară.

 Cererile se transmit în format electronic pe adresa sc23sb@yahoo.com până în data de **19.06.2020, ora 11** sau în format letric la sediul Școlii gimnaziale nr. 23, Sibiu, după următorul program**:**

* **Joi, 18.06.2020, interval orar 09.00 - 13.00**
* **Vineri, 19.06.2020, interval orar 09.00 – 11.00**

 Cererile vor fi centralizate și transmise la Inspectoratul Școlar Județean Sibiu, vineri 19.06.2020, ora 14.

 Inspectoratul Școlar Județean Sibiu va transmite autorităților publice locale pentru a decide, asupra listei de unități de învățământ preșcolar care vor fi deschise în perioada vacanței de vară, în funcție de:

* numărul de cereri;
* capacitatea unității de învățământ în condițiile impuse de prevederile legale în vigoare;
* gradul de îndeplinire a prevederilor din Ordinul comun Nr.4518/12.06.2020;
* respectarea prevederilor legale în vigoare, privind efectuarea concediului de odihnă anual al cadrelor didactice și al personalului nedidactic.

 Lista cu unitățile de învățământ preșcolar care se vor deschide în perioada verii va fi afișată la avizierul Inspectoratului Școlar Județean Sibiu și/sau pe site-ul acestuia.

 **Menționăm că, în luna august grădinița este închisă pentru dezinsecție/dezinfecție.**

Director, prof. Patricia Gal